Държавен вестник, бр. 90, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  90
Член 9. Обработка на лични данни
1. Когато изпълнението на Споразумението 
изисква обработването на лични данни от 
СП „Интегрални схеми“, то се обработва 
от СП „Интегрални схеми“ съгласно Регла­
мент 2018/1725 на Европейския парламент 
и на Съвета от 23 октомври 2018 г. относно 
защитата на физическите лица във връзка 
с обработването на лични данни от инсти­
туциите, органите, службите и агенциите 
на Съюза и относно свободното движение 
на такива данни и Регламент (ЕС) 2016/679 
на Европейския парламент и на Съвета 
от 27 април 2016 г. относно защитата на 
физическите лица във връзка с обработва­
нето на лични данни и относно свободното 
движение на такива данни.
Тези данни се обработват от следния ад­
министратор на данни: Изпълнителния 
директор на Съвместното предприятие 
„Интегрални схеми“, единствено за целите 
на изпълнението, управлението и монито­
ринга на Споразумението, без да се засяга 
евентуалното предаване на информация 
на органите, натоварени със задачи по 
мониторинг или инспекция при прилагане 
на приложимите правила.
2. Когато изпълнението на Споразумението 
изисква обработване на лични данни от 
НФО, то се обработва в съответствие с 
приложимото национално законодателство 
за защита на данните.
Член 10. Одити и проверки
1. Двете страни гарантират упражняването на 
контролните права на Европейската коми­
сия, Европейската служба за борба с изма­
мите и Сметната палата съгласно член 28 
от Регламент (ЕС) 2021/2085 на Съвета по 
отношение на настоящото Споразумение.
Член 11. Приложимо право и уреждане на 
спорове
1. Споразумението се урежда от правото на 
Съюза.
2. Всеки спор, който не може да бъде раз­
решен по взаимно съгласие, се отнася до 
Общия съд или, при обжалване, до Съда 
на Европейския съюз.
3. Никоя от разпоредбите на Споразумението 
не може да се тълкува като отказ от какви­
то и да било привилегии или имунитети, 
предоставени на СП „Интегрални схеми“ 
по силата на неговия учредителен акт или 
международното право.
Член 12. Отговорност
1. От СП „Интегрални схеми“ не може да се 
търси отговорност за каквито и да било 
вреди, причинени на НФО или на трети 
страни в резултат на изпълнението на 
Споразумението, включително за груба 
небрежност.
2. От НФО не може да се търси отговорност 
за каквито и да било вреди, причинени 
от СП „Интегрални схеми“ или от трети 
страни, участващи в изпълнението на Спо­
разумението, в резултат на изпълнението 
на Споразумението.
Член 13. Изменение на Споразумението
1. Споразумението може да бъде изменяно по 
всяко време по взаимно писмено съгласие 
на страните. Всяко изменение на Споразу­
мението се прави в писмен вид.
2. Всяко искане за изменение се обосновава 
надлежно и се изпраща на другата страна 
своевременно преди влизането му в сила 
освен в надлежно обосновани случаи от 
страната, поискала изменението, и приети 
от другата страна.
3. Измененията влизат в сила от датата, на 
която последната страна подпише, или на 
датата на одобрение на искането за изме­
нение. Измененията започват да действат 
на договорена от страните дата или, при 
липса на такава договорена дата, на датата, 
на която изменението влиза в сила.
Член 14. Прекратяване на Споразумението
1. Ако някоя от страните счита, че Споразу­
мението вече не може да бъде ефективно 
или подходящо изпълнено, тя се консул­
тира с другата страна. При липса на спо­
разумение за решение всяка от страните 
може да прекрати Споразумението, като 
уведоми официално другата страна за това. 
Прекратяването влиза в сила 60 дни след 
получаване на уведомлението, освен ако 
между страните не е договорено друго.
2. Без да се засяга параграф 1, НФО остава 
обвързан със задълженията си, произтича­
щи от предишни покани за представяне на 
предложения.
Член 15. Отмяна и преходни разпоредби
Действията, започнати по силата на подобни 
споразумения, сключени преди това между 
страните, продължават да се уреждат от тези 
споразумения до тяхното приключване.
Член 16. Влизане в сила на Споразумението
Настоящото Споразумение влиза в сила от 
датата на получаване на уведомлението, че 
българската страна е приключила съответните 
вътрешни процедури.
За Съвместното предприятие 
„Интегрални схеми“:
Яри Кинарет,
изпълнителен директор
Подписано в Брюксел
на 9.01.2024 г.
За НФО:
Милена Стойчева,
министър на 
иновациите и растежа
Подписано в София
на 25.01.2024 г.
В два екземпляра на английски език.
6716